เพื่อไทยวางแผน-ชิงธง เชิดอนุทิน เป็นนายกรัฐมนตรี
เจ้าตัวแหยงทำแทงกั๊ก พปชร.ประกาศเดินหน้า หาทางตั้งรัฐบาลให้ได้,เพื่อไทยชักธงรบยกเสียง ส.ส.อันดับ 1 ชิงเป็นแกนนำตั้งรัฐบาล ดึงเสียงฝ่ายต้าน คสช.ทาบ ปชป.-ภท.เกิน 300 เสียงงัด 250 ส.ว. ดัน อนุทิน สกัด บิ๊กตู่ สืบทอดอำนาจ ธนาธร-สุดารัตน์ ยอมหลีกเปิดทางโล่ง ภูมิธรรม ลั่นมี ส.ส.มากสุดมีสิทธิก่อน ไร้เงื่อนไขอ้าแขนรับแนวร่วม โภคิน เมินคู่ชิงครองป๊อปปูลาร์โหวต กุมกว่า 300 ส.ส.เกินกึ่งหนึ่ง เจ๊หน่อย บอกอดเป็นนายกฯไม่ใช่ปัญหา ผลประโยชน์ชาติ-ประชาชนเป็นหลักพรรคเป็นรอง หน.อนาคตใหม่แถลงกวักมือเรียกแนวร่วมลุยแก้รัฐธรรมนูญ-จัดการมรดกบาป คสช.-ปฏิรูปกองทัพ พปชร.เล่นเกมเร็วหา 251 เสียงผนึกกำลัง 250 ส.ว. ส่ง ประยุทธ์ นั่งนายกฯ สนธิรัตน์ โอ่ฟอร์มทีมจีบพรรคร่วมเร็วกว่า พท. อนุทิน รับต้องคิดเยอะ ทำเป็นงง เอาไม่เอา บิ๊กตู่ หัวเราะในลำคอสื่อจี้ถามจับมือ พท. ปชป.โยนรักษาการ กก.บห.-ส.ส.เคาะทางเลือก,แม้จะยังไม่มีการประกาศผลการเลือกตั้ง ส.ส.อย่างเป็นทางการออกมาจากคณะกรรมการการเลือกตั้ง (กกต.) แต่สองขั้วการเมืองขับเคี่ยวช่วงชิงการเป็นแกนนำจัดตั้งรัฐบาลอย่างเข้มข้น โดยพรรคเพื่อไทยเปิดเกมสู้เดินหน้ารวบรวมเสียง ส.ส.ข้างมากกว่า 300 เสียง ผลักดันเสนอชื่อหัวหน้าพรรคภูมิใจไทยขึ้นเป็นนายกฯ สกัดกั้นไม่ให้ พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) ได้เป็นนายกฯอีกครั้ง,พท.ชักธงรบรวมเสียงชิงตั้งรัฐบาล,เมื่อวันที่ 25 มี.ค. ผู้สื่อข่าวรายงานจากพรรคเพื่อไทยว่า หลังแกนนำพรรคเพื่อไทยเห็นตัวเลข ส.ส.อย่างไม่เป็นทางการที่ กกต.ประกาศออกมาแล้ว พรรคเพื่อไทยได้ ส.ส.ระบบเขตเลือกตั้งเป็นพรรคอันดับหนึ่ง เมื่อดูจำนวน ส.ส.พรรคที่ประกาศตัวไม่สนับสนุนการสืบทอดอำนาจแล้ว จะมีเสียง ส.ส.ประมาณ 300 เสียง หากรวบรวมมาได้ ไม่ว่าใครจัดตั้ง รัฐบาลจะไม่มีคะแนนทิ้งห่างพรรคฝ่ายค้าน ทำให้รัฐบาลไม่มีเสถียรภาพ แกนนำพรรคเพื่อไทยจึงเห็น ตรงกันเดินหน้าประกาศตัวเป็นแกนนำจัดตั้งรัฐบาล,ลั่นพรรคที่ 1 ต้องได้เป็นแกนนำก่อน,เมื่อเวลา 14.45 น. แกนนำพรรคนำโดย พล.ต.ท.วิโรจน์ เปาอินทร์ หัวหน้าพรรค คุณหญิงสุดารัตน์ เกยุราพันธุ์ แคนดิเดตนายกฯ และประธานยุทธศาสตร์การเลือกตั้งพรรค นายชัยเกษม นิติสิริ แคนดิเดตนายกฯ นายภูมิธรรม เวชยชัย เลขาธิการพรรค นายโภคิน พลกุล คณะทำงานฝ่ายกฎหมาย ร่วมกันแถลงข่าว โดยคุณหญิงสุดารัตน์กล่าวว่าขอบคุณประชาชนที่ให้ความไว้วางใจพรรคเพื่อไทยได้ ส.ส.เขตเลือกตั้งเป็นอันดับ 1 แม้เราจะส่งผู้สมัคร ส.ส.เพียง 250 เขต การเดินหน้าต่อจากนี้ไปคือการเดินหน้ารวบรวมเสียง ส.ส.เพื่อจัดตั้งรัฐบาล โดยพรรคที่ได้อันดับ 1 ต้องได้เป็นแกนนำในการจัดตั้ง รัฐบาลก่อน แน่นอนว่าพรรคที่เราจะร่วมด้วยหลักการยังไม่เปลี่ยน จะร่วมกับพรรคที่ไม่สนับสนุนการสืบทอดอำนาจ ส่วน ส.ว. 250 คน จะต้องฟังเสียงของประชาชน,เจ๊หน่อย ไร้ปัญหาไม่ได้เป็นนายกฯ,เมื่อถามถึงกรณีพรรคอนาคตใหม่ ระบุว่าจะไม่สนับสนุนคนไม่ได้เป็น ส.ส.เป็นนายกฯ คุณหญิงสุดารัตน์กล่าวว่า ไม่ต้องกังวลไม่มีปัญหาใดๆ การเสนอชื่อแคนดิเดตนายกฯเป็นสิ่งที่เราต้องพูดคุยกัน ยืนยันว่าพรรคจะไม่ทำอะไรให้ประชาชนผิดหวัง จะทำในเจตนารมณ์ที่ประชาชนฝากความหวังเอาไว้ จะมีการพูดคุยกันโดยเอาผลประโยชน์ของประเทศชาติและประชาชนเป็นที่ตั้ง ผลประโยชน์ของพรรคเป็นรอง เราจะร่วมกันทำให้ประเทศไทยเดินหน้าได้ด้วยความสงบสุข,ไม่สนป๊อปปูลาร์โหวต ส.ส.เลือกนายกฯ,นายโภคินกล่าวว่า พรรคที่ประกาศตัวชัดเจนไม่สนับสนุนการสืบทอดอำนาจน่าจะมีมากกว่า 300 เสียง จาก 500 เสียง ถือว่าเกินกึ่งหนึ่ง เราในฐานะ พรรคอันดับ 1 จะเดินหน้าทำหน้าที่จนถึงที่สุด หลักการรวบรวมเสียงของพรรคเพื่อไทยจะพูดคุยกับพรรคที่ไม่เห็นด้วยกับการสืบทอดอำนาจ ขณะนี้ ทุกพรรคประกาศตัวแนวทางนี้ เว้นแต่พรรคพลังประชารัฐและรวมพลังประชาชาติไทย หากเรารวบ รวมเสียงได้เกิน 251 เสียง ส.ว.สรรหาคงไม่เป็นอุปสรรคขวางเจตนารมณ์ประชาชนได้ เราไม่ได้ดูใครได้เสียงประชาชนมากกว่า แต่ดูใครมีเสียง ส.ส. ในสภาฯมากกว่ากัน เพราะการจะเลือกนายกฯ ส.ส. เป็นผู้เลือก ถ้าบอกเอาคะแนนสนับสนุนมันไม่จบ,ใครมี ส.ส.มากสุดต้องได้ตั้งรัฐบาล,ด้านนายภูมิธรรมกล่าวว่า เบื้องต้นพรรคเพื่อไทยได้ ส.ส.เขต 137 ที่นั่ง พรรคได้ที่นั่งในสภาฯสูงสุดต้องได้จัดตั้งรัฐบาล จะเร่งประสานพรรคที่ไม่อยากเห็นการสืบทอดอำนาจเพื่อจัดตั้งรัฐบาลต่อไป เจตจำนงประชาชนเป็นสิ่งสำคัญ ส.ว. 250 คน ต้องทำหน้าที่เป็นอิสระ จะมีโอกาสจับมือกับพรรคประชาธิปัตย์หรือไม่นั้น หัวหน้าพรรคคนเก่าประกาศไม่สนับสนุน พล.อ.ประยุทธ์คงต้องรอหัวหน้าและกรรมการบริหารพรรคชุดใหม่มาทำหน้าที่ก่อน เมื่อพรรคได้แสดงท่าทีแล้ว เชื่อว่าพรรคอื่นๆจะแสดงท่าทีเช่นกัน ยังมีเวลาพูดคุยกันว่าอะไรคือสิ่งที่ประชาชนต้องการมากที่สุด เมื่อถามว่าหลายฝ่ายมองว่าพรรคภูมิใจไทยคือตัวแปรสำคัญ หากไม่มี เสียงพรรคภูมิใจไทยอาจไม่สามารถจัดตั้งรัฐบาลได้ นายภูมิธรรมกล่าวว่า เสียงข้างมากในการเลือกตั้งครั้งนี้สะท้อนว่าอยากเห็นความเปลี่ยนแปลง หากมองผลประโยชน์และเจตนารมณ์ของประชาชนเป็นหลักก็จับมือกันตั้งรัฐบาลได้ ส่วนหากจะไม่มีการเสนอชื่อแคนดิเดตนายกฯของพรรคเพื่อไทย เป็นเรื่องที่ต้องคุยกัน ยึดเอาฉันทามติ ความชัดเจนจะเกิดขึ้นหลังจากที่พวกเราออกจากห้องแถลงข่าวนี้ไปแล้ว ไม่มีเวลารอช้าแล้ว ต้องเร็วที่สุด,เปิดทางโล่งเงื่อนไขอะไรก็ได้,นายภูมิธรรมยังกล่าวถึงเงื่อนไขการประสานกับพรรคต่างๆเพื่อจัดตั้งรัฐบาลว่า เรามองผลประโยชน์ ส่วนรวมของประเทศเป็นหลัก เงื่อนไขอะไรก็ได้ที่เป็นประโยชน์ต่อประชาธิปไตยในการนำประเทศออกจากวิกฤติความขัดแย้งและปัญหาเศรษฐกิจที่เป็นอยู่ เรายึดผลประโยชน์ของประเทศเป็นหลัก ผลประโยชน์ของพรรคเป็นรอง และผลประโยชน์ส่วนตัวอยู่ลำดับสุดท้าย ตอนนี้การเจรจาเริ่มต้นแล้วและไปในทิศทางที่ดี แต่ยังไม่สามารถเปิดเผยรายละเอียดได้ ถ้ามีความชัดเจนจะแถลงให้ทราบต่อไป,300 ส.ส.สกัด บิ๊กตู่ ชู เสี่ยหนู ชิงนายกฯ,ผู้สื่อข่าวรายงานจากพรรคเพื่อไทยว่า การเจรจาจัดตั้งรัฐบาล แกนนำคนสำคัญของพรรค ไม่ว่าจะเป็นคุณหญิงสุดารัตน์ เกยุราพันธุ์ แคนดิเดตนายกฯของพรรค นายภูมิธรรม เวชยชัย เลขาธิการพรรค ยินดีรับฟังทุกเงื่อนไขจากพรรคที่จะเข้ามาร่วมด้วย ไม่ว่าพรรคภูมิใจไทย พรรคอนาคตใหม่ หากมีการหยิบยื่นมาเจรจาต่อรอง คือตำแหน่งนายกฯ เพื่อไทยยินดีแม้จะไม่ใช่คนของพรรค แม้แต่กระทรวงเกรดเอ หากต้องการอยากได้กระทรวงใด พรรคเพื่อไทยยินดีรับทุกข้อเสนอ เพราะภารกิจหลักเป้าหมายของพรรคนาทีนี้คือ รวบรวมเสียงให้เกินกว่า 300 เสียง สกัดกั้นการสืบทอดอำนาจ ล้ม พล.อ.ประยุทธ์ ไม่ให้เข้ามาเป็นนายกรัฐมนตรีอีกสมัย ทั้งนี้ดีลการเมืองล่าสุดในซีกฝ่ายประชาธิปไตยนั้น ทั้งคุณหญิงสุดารัตน์และนายธนาธร จึงรุ่งเรืองกิจ หัวหน้าพรรคอนาคตใหม่ ต่างยอมหลีกทางไม่เอาตำแหน่งนายกฯ เพื่อเปิดทางหากพรรคภูมิใจไทย ของนายอนุทิน ชาญวีรกูล จะตัดสินใจเข้าร่วมจัดตั้งรัฐบาลเป็นนายกรัฐมนตรีด้วย,อนค.ให้อันดับ 1 แกนนำตั้ง รบ.–ชงชื่อนายกฯ,เมื่อเวลา 16.00 น. ที่พรรคอนาคตใหม่ นายธนาธร จึงรุ่งเรืองกิจ หัวหน้าพรรคอนาคตใหม่ และนายปิยบุตร แสงกนกกุล เลขาธิการพรรคร่วมกันแถลงถึงผลการเลือกตั้ง โดยนายธนาธรกล่าวว่า ขอแถลงจุดยืน 4 ข้อต่อการเลือกตั้งวันที่ 24 มี.ค. คือ 1.หลักการจัดตั้งรัฐบาล ตนพร้อมเป็นนายกฯ แต่พรรคอนาคตใหม่จะไม่เสนอชื่อตนเป็นนายกฯ เพราะต้องการยืนยันวัฒนธรรมประชาธิปไตยที่ถูกต้อง พรรคอนาคตใหม่ไม่เสนอชื่อตนเป็นนายกฯ เพราะสังคมไทยต้องยึดหลักการที่ถูกต้อง พรรคที่ชนะเป็นอันดับหนึ่งต้องเป็นแกนนำจัดตั้งรัฐบาล นายกฯต้องมาจากพรรคที่มี ส.ส.อันดับหนึ่ง 2.ปิดสวิตช์ ส.ว. ยังยืนยันว่าการปิดสวิตช์ยังเป็นไปได้ จึงขอชวนพรรคการเมืองที่เชื่อว่า ส.ส.คือตัวแทนประชาชน ต้องฟังเสียงประชาชน โดยเฉพาะที่ไม่ได้อยู่กับค่ายสืบทอดอำนาจ มาร่วมกันรับรองนายกฯจากพรรคที่รวมเสียงข้างมากได้ 3.เงื่อนไขการตกลงเข้าร่วมรัฐบาล จะต้องมีข้อตกลงร่วมกันจากเงื่อนไขของแต่ละพรรค ไม่ใช่ต่อรองแลกตำแหน่ง รมต.กระทรวงใหญ่เท่านั้น แต่ต้องมีหลักการพื้นฐานร่วมกันด้วย คือ 1.แก้ไขรัฐธรรมนูญ 2560 2.ต้องจัดการมรดกบาปของ คสช. ทั้งยุทธศาสตร์และแผนปฏิรูปและ 3.ต้องปฏิรูปกองทัพให้สอดคล้องกับประชาธิปไตย,ธนาธร รับต่อสาย พท.ขวาง คสช.,เมื่อถามว่าจะสนับสนุนแคนดิเดตนายกฯจากพรรคเพื่อไทย อันดับ 1 ที่ไม่ได้เป็น ส.ส.หรือไม่ และมีการติดต่อหารือกับพรรคเพื่อไทยแล้วหรือยัง นายธนาธรกล่าวว่า อนาคตใหม่ให้น้ำหนักกับการหยุดยั้งการสืบทอดอำนาจกับ คสช.เป็นเงื่อนไขสำคัญ และถ้าแคนดิเดตนายกฯของพรรคเพื่อไทยอย่างคุณหญิงสุดารัตน์ เกยุราพันธุ์ แสดงตัวชัดเจนว่าเข้าสู่กระบวนการการเลือกตั้ง เป็นผู้สมัคร ส.ส.บัญชีรายชื่ออันดับ 2 แม้ไม่ได้ตำแหน่ง ส.ส. แต่ได้แสดงความตั้งใจชัดเจนว่าอยู่กับกติกา ขอยืนยันอีกครั้งว่าไม่อยากให้ประเทศไทยเกิดทางตัน คุณหญิงสุดารัตน์แสดงความตั้งใจจริงที่จะอยู่ในระบบในกติกา แต่เงื่อนไขการเลือกตั้งเป็นแบบนี้ไม่ได้ ส.ส. เราอนาคตใหม่ยอมรับได้ เมื่อคืนวันที่ 24 มี.ค. มีการคุยคร่าวๆ แต่ยังไม่มีรายละเอียดมาก มีจุดที่เห็นตรงกัน คือต่อต้านการสืบทอดอำนาจของ คสช.เท่านั้น ที่หารือกับพรรคเพื่อไทยไป ย้ำอีกครั้งว่าไม่มีการพูดถึงนายกฯ รัฐมนตรี กระทรวงใดๆ ในรายละเอียดมีเพียงเรื่องเดียวว่านี่คือช่วงเวลาการหยุดยั้งการสืบทอดอำนาจของ คสช. อย่างน้อยที่สุดนี่คือสิ่งที่สังคมต้องการ ขอให้ใจเย็นๆ นี่เพิ่ง 1 วันหลังการเลือกตั้งเท่านั้น,ประชาชาติยืนเคียงข้าง ปชต.,นายซูการ์โน มะทา ผู้สมัคร ส.ส.ยะลา พรรคประชาชาติ กล่าวถึงคะแนนเลือกตั้งว่าเท่าที่ดูผลการนับคะแนน ส.ส.เขต ยังงงกับคะแนนทั่วประเทศอยู่ ยังเชื่อว่าพรรคประชาชาติน่าจะได้ ส.ส.บัญชีรายชื่ออย่างน้อย 1 คน จุดยืนของเรายังเหมือนเดิมอยู่ข้างประชาธิปไตย ไม่สนับสนุนการสืบทอดอำนาจ เป็นสัญญาประชาคมที่ให้กับประชาชนในพื้นที่จะเปลี่ยนแปลงไม่ได้ การคุยกับพรรคการเมืองฝ่ายประชาธิปไตยเป็นหน้าที่ผู้ใหญ่ในพรรค ตนทำหน้าที่ดีที่สุดทำได้สำเร็จ แม้จะมีการสู้ในพื้นที่หนักมากแต่ผ่านมาได้ เท่าที่ดูเสียงของฝ่ายประชาธิปไตยตอนนี้ยังไม่เกิน 250 เสียง แต่เสียงที่มีอยู่ของอีกฝ่ายจะปริ่มมาก ทำให้ทำงานลำบาก คิดว่าหากตั้งรัฐบาลได้คงทำงานได้ไม่เกิน 1 ปี ต้องรอดูให้ตัวเลขส.ส.นิ่งอีกสักพัก ยังมีพรรคเล็กๆที่มี ส.ส. 1-3 คนอีก จะเป็นตัวแปรการจัดตั้งรัฐบาลได้,พช.พร้อมเล่นทุกบทบาทในสภา,นายสงคราม กิจเลิศไพโรจน์ หัวหน้าพรรคเพื่อชาติ กล่าวว่า จากการนับคะแนนเบื้องต้นของ กกต. พรรคเพื่อชาติได้ ส.ส.ระบบบัญชีรายชื่อมา 6 คน ต้องขอบคุณทุกคะแนนเสียงที่เลือกพรรคเพื่อชาติ และจากผลคะแนนที่ออกมาในเบื้องต้นนี้ เราถือเป็นพรรคเล็กคงต้องนิ่ง รอดูสถานการณ์ว่าพรรคใหญ่จะจับขั้วกันอย่างไร แต่ยืนยันพรรคเพื่อชาติพร้อมทำหน้าที่ในรัฐสภาทุกบทบาท ไม่ว่าจะเป็นฝ่ายค้านหรือรัฐบาล,พปชร.ยกคะแนนที่ 1 รวม 251 เสียง,อีกด้าน เมื่อเวลา 13.00 น. ที่พรรคพลังประชารัฐ นายวิชิต ดิษฐประสพ หัวหน้าพรรคประชาธิปไตยก้าวหน้าเข้ามอบช่อดอกไม้แสดงความยินดีกับพรรคพลังประชารัฐผ่านนายกอบศักดิ์ ภูตระกูล โฆษกพรรค โดยนายวิชิตกล่าวว่า พรรคเราไม่ได้ส่งผู้สมัคร ส.ส.แต่ขอสนับสนุนพรรคพลังประชารัฐและ พล.อ.ประยุทธ์ จันทร์โอชา นายกฯและหัวหน้า คสช. จึงได้มามอบดอกไม้แสดงความยินดี นายกอบศักดิ์กล่าวว่า ผลการเลือกตั้งอย่างไม่เป็นทางการมีคะแนนเสียงสนับสนุนพรรคพลังประชารัฐทั่วประเทศมาเป็นอันดับหนึ่ง พรรคจะประชุมคณะกรรมการบริหารพรรค หารือถึงผลการเลือกตั้งอย่างเป็นทางการ และหารือว่าพรรคจะมียุทธศาสตร์เดินหน้าอย่างไรบ้าง แล้วผู้บริหารจะไปพูดคุยกับพรรคที่มีแนวความคิดอุดมการณ์ จุดร่วมแบบเดียวกันเพื่อเดินหน้าประเทศต่อไป คงจะใช้เวลาอีกระยะหนึ่ง เนื่องจากมีคะแนนสูสีกันมาก ต้องใช้เวลาเจรจาเพื่อร่วมจัดตั้งรัฐบาลอีกระยะหนึ่ง ทุกคนมีสิทธิรวมเสียงให้ได้เพียงพอเกินกว่า 250 เสียงเพื่อจัดตั้งรัฐบาลต่อไป ยังเร็วเกินไปที่จะตอบว่าเราจะจับมือกับพรรคใดบ้าง แต่อย่างน้อยต้องมี ส.ส. 251 เสียง เพื่อแถลงนโยบายและพิจารณา พ.ร.บ.งบประมาณรายจ่ายประจำปีได้,ออกตัวจีบพรรคอื่นไว้แล้ว,นายกอบศักดิ์กล่าวว่า การที่เราได้คะแนนป๊อปปูลาร์โหวตมาเป็นอันดับหนึ่ง แสดงว่ากลุ่มพลังเงียบเลือกเราช่วยให้มีความเหมาะสมและเดินหน้ารวบรวมเสียงเป็นแกนนำจัดตั้งรัฐบาลได้ หัวหน้าพรรคได้ย้ำหลักการของพรรคอย่างต่อเนื่องว่าทุกพรรคมีสิทธิเดินหน้ารวมเสียงข้างมาก เพื่อจัดตั้งรัฐบาลได้ ตอนนี้มีคนโทร.มาแสดงความยินดีแล้วและหารือเบื้องต้น แต่การเลือกตั้งครั้งนี้ซับซ้อนหลัง กกต.แถลงผลการเลือกตั้งอย่างเป็นทางการแล้วทุกอย่างจะชัดเจนว่าเราจะจับมือกับพรรคใดบ้าง การเรียกร้องให้นับคะแนนใหม่หลายเขตเลือกตั้ง ไม่ได้กังวลว่าจะกระทบต่อคะแนนเสียงรวมของพรรค หากยังคลุมเครือ เช่น บางเขตเลือกตั้งที่คะแนนห่างกันหลักร้อยอาจขอให้นับคะแนนใหม่ เป็นต้น,มติ พปชร.เดินเครื่องตั้งรัฐบาล,เมื่อเวลา 16.55 น.ที่พรรคพลังประชารัฐ นายอุตตม สาวนายน หัวหน้าพรรคพลังประชารัฐและนายสนธิรัตน์ สนธิจิรวงศ์ เลขาธิการพรรค ร่วมกันแถลงภายหลังประชุมคณะกรรมการบริหารพรรค นายอุตตมกล่าวว่า ที่ประชุมมีมติยืนยันแนวทางที่ตั้งไว้แต่ต้นว่าพรรคใดรวบรวมเสียงข้างมากสามารถจัดตั้งรัฐบาลได้ พรรคพลังประชารัฐได้เสียงทั่วประเทศมากสุด จากนี้ไปจะหารือพูดคุยกับพรรคที่มีระบบและแนวทางสอดรับกับแนวทางของเรา ไม่ว่าจะเป็นเรื่องนโยบาย การบริหารประเทศ เพราะเป็นสิ่งที่ ประชาชนอยากเห็น และเป็นไปตามกฎกติกาของรัฐธรรมนูญ เมื่อถามว่า พรรคที่มีคะแนนเสียงมากอันดับหนึ่ง ถือว่ามีความชอบธรรมในการจัดตั้งรัฐบาลใช่หรือไม่ นายอุตตมตอบว่า เป็นหลักการที่เราพูดมาตั้งแต่ต้นแต่ไม่ขัดขวางพรรคอื่นๆที่จะดำเนินการ,สนธิรัตน์ โวฟอร์มทีมเร็วกว่า พท.,เมื่อถามอีกว่า เงื่อนไขการพูดคุยจะต้องให้ พล.อ.ประยุทธ์เป็นนายกฯเท่านั้นหรือไม่ นายสนธิรัตน์ ตอบว่า พรรคเสนอ พล.อ.ประยุทธ์เป็นนายกฯ และฉันทามติของประชาชนกว่า 7.9 ล้านคน ให้ความไว้วางใจ ดังนั้นไม่มีอะไรที่พรรคจะไม่เคารพเสียงของประชาชน พรรคจะเสนอ พล.อ.ประยุทธ์เป็นนายกฯ เมื่อถามว่า คิดว่าพรรคพลังประชารัฐเดินช้ากว่าพรรคเพื่อไทยไปก้าวหนึ่งหรือไม่ นายสนธิรัตน์ตอบว่า ไม่เป็นไร เดี๋ยวก็รู้ พรรคไม่ได้เดินช้ากว่าพรรคเพื่อไทยไปหนึ่งก้าว ไม่ช้าหรอก แล้วจะรู้ได้ไง ผมอาจจะเร็วกว่าสองก้าว เมื่อถามย้ำว่า ถึงตอนนี้ยังมั่นใจว่าพรรคได้เปรียบในการจัดตั้งรัฐบาลหรือไม่ นายสนธิรัตน์ตอบว่า มั่นใจ ไม่ต้องห่วง,เสี่ยหนู นิ่งรอฟังผล ลต.เป็นทางการ,ด้านพรรคภูมิใจไทย (ภท.) ตัวแปรสำคัญในช่วงชิงการฟอร์มรัฐบาล อนุทิน ยังกั๊ก เมื่อเวลาประมาณ 11.30 น. นายอนุทิน ชาญวีรกูล หัวหน้าพรรคภูมิใจไทย โพสต์เฟซบุ๊กระบุว่า อดทนรอให้เวลา กกต.ทำงานครับ พร้อมรูปมีข้อความว่า พรรคภูมิใจไทยจะไม่แสดงความคิดเห็นทางการเมืองเกี่ยวกับการจัดตั้งรัฐบาล จนกว่า กกต.จะประกาศผลอย่างเป็นทางการ เรียนสมาชิกพรรคภูมิใจไทย การแข่งขันมีผู้ชนะและผู้แพ้ในฐานะนักการเมือง ทุกคนต้องยอมรับการตัดสินของประชาชน ถ้าเราไม่ท้อถอย นำข้อผิดพลาดมาปรับปรุง ทำให้ประชาชนเข้าใจแนวทางการทำงานของเราและความปรารถนาดีของเรามากขึ้น เราจะได้รับโอกาสมากขึ้น ขอให้มั่นใจว่าพวกเราจะจับมือกันเดินหน้าต่อไปด้วยความมุ่งมั่น จะพัฒนาประเทศไทยและแก้ปัญหาปากท้องประชาชน นโยบายที่เราพูดไว้จะต้องได้รับการปฏิบัติให้เกิดผล เป็นประโยชน์ต่อพี่น้องประชาชนคนไทยทุกคนจับมือไว้ แล้วไปด้วยกัน,กำหนดท่าทียังไม่ได้ต้องคิดเยอะ,ต่อมาเวลา 14.25 น. นายอนุทิน ชาญวีรกูล หัวหน้าพรรคภูมิใจไทย เดินทางเข้าพรรคพร้อมให้สัมภาษณ์ว่า ขณะนี้ยังไม่ได้โทร.หาใครเลย เพิ่งเดินทางกลับจาก จ.บุรีรัมย์ เรายังกำหนดท่าทีไม่ได้ ยังมีเวลา เพิ่งผ่านไปไม่ถึง 24 ชั่วโมง ต้องคิดให้เยอะ ยืนยันได้ไม่ทำให้เกิดอะไรก็ตามที่สกัดกั้นประโยชน์ประชาชน เมื่อถามว่า ยังยืนยันหรือไม่ว่าจะไม่สนับสนุนนายกฯที่ไม่ได้มาจากการเป็น ส.ส. นายอนุทินกล่าวว่า ผมไม่เคยพูดคำว่า ไม่สนับสนุนนายกฯที่ไม่ได้มาจาก ส.ส. บอกว่าพรรคภูมิใจไทยจะไม่สนับสนุนให้นายกฯที่มีเสียงข้างน้อยเป็นนายกฯ พูดให้มันชัดเจนอย่างนี้ก่อน วันนี้อ่านในโซเชียลมีเดียไม่สบายใจที่บอกว่าพรรคภูมิใจไทยไม่ร่วมกับพรรคโน้นพรรคนี้ บอกเเล้วรัฐบาลที่จะเกิดขึ้นภายหลังเลือกตั้งต้องเป็นรัฐบาลที่มั่นคง ทำงานให้ประชาชนได้ ไม่ใช่รัฐบาลที่ตั้งขึ้นมาเพื่อเอาชนะคะคานกันไม่ได้ ทุกอย่างต้องมั่นคงตั้งแต่เริ่มต้น เราต้องการเข้ามาทำงาน ไม่ต้องการเข้ามาเล่นเกม ขอพูดให้เคลียร์ก่อน ไปเช็กได้เลยพรรคไม่เคยพูดว่าจะไม่เอานายกฯที่ไม่ได้มาจาก ส.ส. ลงเป็นคลิปสั้นๆไว้ในเพจพรรคตลอด,ทำเป็นงงเอาไม่เอา บิ๊กตู่,เมื่อถามว่า ณ วันนี้พรรคภูมิใจไทยรับได้หรือไม่ ถ้าจะมีนายกฯที่ไม่ได้มาจาก ส.ส. อาทิ พล.อ. ประยุทธ์ นายอนุทินกล่าวว่า ไม่ตอบเเล้ว ตอบไปเเล้วว่ารัฐบาลต้องมีเสถียรภาพ ยังไม่มีอะไรที่คอนเฟิร์มสักอย่างว่าเเต่ละพรรคมีเท่าไหร่ ยังงงอยู่เลย เชื่อว่าทุกคนยังมึนอยู่ลงพื้นที่อย่างหนัก เมื่อถามย้ำว่ามีสูตรจัดตั้งรัฐบาลที่ลองคิดไว้ในใจหรือไม่ นายอนุทินตอบว่า ใจเย็นๆ ไม่เสียเวลามากหรอก เอาให้ทุกอย่างมันนิ่งก่อน ให้เรื่องร้องเรียนได้เคลียร์เสียก่อนพูดเรื่องอื่น,หัวเราะในลำคอจับมือเพื่อไทย,เมื่อถามว่า ที่บอกว่าไม่สนับสนุนนายกฯที่เป็นเสียงข้างน้อย แสดงว่าเป็นไปได้หรือไม่ที่ภูมิใจไทยจะเข้าร่วมกับพรรคเพื่อไทย ถูกต้องหรือไม่ นายอนุทินถึงกับหัวเราะในลำคอ พร้อมกับยิ้มให้ผู้สื่อข่าวแล้วตอบว่า เดี๋ยวก่อน รอผลประกาศอย่างเป็นทางการก่อน ไปพูดอะไรกับใครเขาก็ยังไม่รู้เท่าไหร่ ยังไม่รู้เลยมีเท่าไหร่ วันนี้ไม่ยืนยันอะไรทั้งสิ้น เมื่อถามย้ำว่ามีแกนนำเพื่อไทยต่อสายมาบ้างหรือไม่ นายอนุทินตอบว่า ไม่มี เราประกาศชัดเจนว่าภูมิใจไทยจะทำอะไร ยังไม่ได้จนกว่า กกต.จะรับรองการเลือกตั้งเบื้องต้นให้เรียบร้อยก่อน,ยื่นเงื่อนไขไม่เอานโยบาย ภท.ไม่ร่วม,เมื่อถามถึงนโยบายกัญชาเสรีทุกฝ่ายกำลังจับจ้อง นายอนุทินตอบว่า พรรคโตมาได้เพราะขายนโยบาย เงื่อนไขคือนโยบายของพรรคต้องได้รับการสนับสนุนตอบรับจากเพื่อนร่วมงานทุกคน ถึงจะคุยกันรู้เรื่อง ถ้าไม่รับนโยบายพรรคภูมิใจไทยก็ไม่ร่วมอยู่แล้ว กรณีมีการวิจารณ์การทำงานของ กกต. น้อมรับการเลือกของประชาชน แต่อย่าโกงตนก็แล้วกัน อะไรที่ถูกอย่ามายัดอะไรให้,บิ๊กตู่ ตื่นเช้ามอนิเตอร์ผล ลต.,ผู้สื่อข่าวรายงานว่าตั้งแต่ช่วงเช้า พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) ยังคงติดตามสถานการณ์การนับคะแนนผลการเลือกตั้ง ส.ส.อย่างไม่เป็นทางการ อยู่ที่บ้านจนถึงเวลา 09.30 น. จึงเดินทางเข้าทำเนียบรัฐบาล แต่งชุดข้าราชการสีกากี นั่งรถเบนซ์ส่วนตัวทะเบียน ญค 1881 กรุงเทพมหานคร เข้ามาทำงานด้วยสีหน้าเป็นปกติ ยกมือทักทายผู้สื่อข่าวก่อนเข้าตึกไทยคู่ฟ้า โดยไม่มีกำหนดการใดๆในทำเนียบฯ มีเพียงเวลา 18.00 น. ร่วมพิธีมหามงคลบำเพ็ญพระราชกุศลอุทิศถวายพระบาทสมเด็จพระนั่งเกล้าเจ้าอยู่หัว พระบาทสมเด็จพระปรมินทรมหาภูมิพล อดุลยเดช บรมนาถบพิตร และเจริญพระพุทธมนต์ถวายพระพรชัยมงคลสมเด็จพระนางเจ้าสิริกิติ์ พระบรม ราชินีนาถ ในรัชกาลที่ 9 และสมเด็จพระเจ้าอยู่หัว ณ พระลานพระราชวังดุสิต,ยิ้มแป้นสื่อบอกคะแนนมาที่ 1,ต่อมาเวลา 17.14 น. พล.อ.ประยุทธ์ เดินทางออกจากตึกไทยคู่ฟ้า ทำเนียบรัฐบาล พร้อมนางนราพร จันทร์โอชา ภริยานายกฯ ไปร่วมพิธีมหามงคลบำเพ็ญพระราชกุศลอุทิศถวายพระบาทสมเด็จพระนั่งเกล้าเจ้าอยู่หัว พระบาทสมเด็จพระปรมินทร มหาภูมิพลอดุลยเดช บรมนาถบพิตร และเจริญพระพุทธมนต์ถวายพระพรชัยมงคล สมเด็จพระนางเจ้า สิริกิติ์ พระบรมราชินีนาถ ในรัชกาลที่ 9 และสมเด็จ พระเจ้าอยู่หัว ณ พระลานพระราชวังดุสิต ก่อนก้าวขึ้นรถ พล.อ.ประยุทธ์ ยิ้มโบกมือให้ผู้สื่อข่าวที่ส่งเสียงทักทายว่าผลคะแนนเลือกตั้งได้อันดับที่ 1,วิษณุ ชี้ตัวเลขยันกันน่ากังวล,ด้านนายวิษณุ เครืองาม รองนายกฯกล่าวถึงภาพรวมการเลือกตั้งว่าแปลกใจตัวเลขผู้มาใช้สิทธิน้อยเกินไปกว่าที่คิด คาดหมายว่าผู้ออกมาใช้สิทธิจะมากเหมือนตอนเลือกตั้งล่วงหน้า เมื่อถามว่าจนถึงเวลานี้เห็นโครงร่างการจัดตั้งรัฐบาลแล้วหรือไม่ นายวิษณุกล่าวว่ายังไม่เห็น ยังน่ากังวลด้วยซ้ำไป เพราะถ้าตัวเลขมันใกล้เคียงกัน ยันกันแบบนี้เรากำลังคิดมองไปถึงเสถียรภาพของรัฐบาล เข้าใจว่าความชัดเจนจะมีมากกว่านี้เมื่อประกาศผลอย่างเป็นทางการ ขณะนี้เวลายังน้อยกว่า 24 ชั่วโมงหลังปิดหีบยังมีความไม่แน่นอนหลายอย่าง,ยังมีใบแดง–ใบส้ม–ปมคิดปาร์ตี้ลิสต์,ถ้านำประสบการณ์การเลือกตั้งทุกครั้งที่ผ่านมา จะมีการแจกใบเหลือง ใบส้ม ใบแดง มีการร้องเรียน รวมถึงมีการคิดเฉลี่ย ประเภท ส.ส.บัญชีรายชื่อซึ่งเราไม่เคยทำมาก่อน แม้แต่เปอร์เซ็นต์และจุดก็สำคัญ ตอนนี้เราใช้วิธีคำนวณกันเพียงหยาบๆเท่านั้น ส่วนการจัดตั้งรัฐบาลนั้น การเจรจาพูดคุยกันทำได้อยู่แล้ว เขาทำกันตั้งแต่ปิดหีบแต่แค่คุยกันไปไม่ได้เป็นชิ้นเป็นอัน ถึงเวลายืนเสนอในสภาฯต้องให้พรรคที่ใหญ่ที่สุดเป็นผู้เสนอชื่อก่อน แต่พอเสนอแล้วพรรคอื่นเขาต้องเสนอแข่ง เราจะใช้กติกาเหมือนที่ผ่านมานั้นยาก เพราะที่ผ่านมาเรามีการแข่งขันเพื่อหาตัว ส.ส. โดยไม่มีชื่อนายกฯอยู่ในเวลากาบัตร วันนี้ถูกผูกมัดแล้วว่าพรรคจะเสนอคนอื่นเป็นนายกฯไม่ได้,มาร์ค ให้ กก.บห.เลือกทางเดิน,เมื่อเวลา 09.25 น. นายอภิสิทธิ์ เวชชาชีวะ อดีตหัวหน้าพรรคประชาธิปัตย์ ได้โพสต์ข้อความในออฟฟิเชียลไลน์ อภิสิทธิ์ เวชชาชีวะ ว่า กรรมการชุดที่รักษาการอยู่นี้ร่วมกับสมาชิกสภาผู้แทนราษฎรที่ได้รับการเลือกตั้งจะเป็นผู้พิจารณาแนวทางการดำเนินการของพรรค ที่เกี่ยวข้องกับการจัดตั้งรัฐบาลในการทำงานในสภา ตามข้อบังคับของพรรคต่อไป ผมกราบขอบพระคุณทุกท่านที่ได้ให้กำลังใจผม ให้การสนับสนุนผมมาตลอด ความตั้งใจของผมในการทำงานให้กับพี่น้องประชาชนและพรรค ไม่มีเสื่อมคลาย แต่ผมต้องรักษาคำพูด เพราะหนึ่งในเรื่องที่เราจะต้องสร้างให้ได้ก็คือสัจจะของนักการเมือง ผมขอขอบพระคุณทุกท่านอีกครั้งหนึ่งที่สนับสนุนผมมาตลอด ขอบคุณครับ,เข้าพรรคจิบกาแฟปรับทุกข์ กรณ์,ขณะที่นายกรณ์ จาติกวณิช รองหัวหน้าพรรคและประธานนโยบายพรรคได้เดินทางเข้ามายังที่ทำการพรรคก่อนนายอภิสิทธิ์จะมาถึงเพียงเล็กน้อย โดยนายกรณ์ ได้กราบสักการะพระแม่ธรณีบีบมวยผมสิ่งศักดิ์สิทธิ์และสัญลักษณ์พรรค เสร็จแล้วได้กล่าวสั้นๆกับผู้สื่อข่าวว่า หัวหน้าเรียกมาคุย จิบกาแฟปรับทุกข์ ท่ามกลางกระแสข่าวว่านายอภิสิทธิ์จะสนับสนุนให้นายกรณ์เป็นหัวหน้าพรรค,ชวน กรีดอย่าดูแค่แพ้ชนะไม่สนโกง,เมื่อเวลา 14.25 น. นายชวน หลีกภัย ประธานสภาที่ปรึกษาพรรคประชาธิปัตย์ ได้เดินทางเข้าพรรค โดยนายชวน ให้สัมภาษณ์ถึงผลการเลือกตั้ง ส.ส.เมื่อวันที่ 24 มี.ค.ว่าพรรคยังไม่มีการประเมิน แต่ผู้สมัครแต่ละคนคงนำข้อมูลมาแจ้งให้พรรคทราบ ต้องยอมรับว่าเราทำการเมืองสุจริต การเมืองที่ไม่โกงไม่มีการซื้อเสียง ต้องขอบคุณประชาชนที่ไปลงคะแนน ส่งเสริมประชาธิปไตย แม้โดยรวมพรรคเราจะแพ้มาก แต่ยังต้องขอบคุณผู้ที่ยังมั่นใจให้การสนับสนุนพรรคต่อไป ส่วนที่นายอภิสิทธิ์ลาออกจากหัวหน้าพรรคเป็นไปตามคำมั่นสัญญา ถ้าไม่ทำไม่ได้ เมื่อพูดอะไรไปแล้วต้องทำ จากนี้จะเป็นหน้าที่กรรมการบริหารพรรคพิจารณาว่าจะสมควรดำเนินการอย่างไร,จะจับมือขั้วไหนรอมติพรรคเท่านั้น,เมื่อถามว่า มีคนในพรรคบางส่วนอยากให้พรรคประชาธิปัตย์ร่วมรัฐบาลกับพรรคพลังประชารัฐ นายชวนกล่าวว่าเรื่องนี้ยังไม่มีประเด็นให้มาพูดกัน ต้องรอให้กรรมการบริหารจัดการภายในเสียก่อน และตอนนี้ยังไม่มีการประกาศผลเลือกตั้งอย่างเป็นทางการ ระหว่างที่รอฟังผลนี้พรรคยังทำงานภายในตามปกติ กก.บห.พรรคและผู้มีหน้าที่รับผิดชอบต้องประชุมหารือกัน ส่วนแนวคิดว่าจะไปร่วมกับฝ่ายใดฝ่ายหนึ่งหรือไม่ เป็นเรื่องมติพรรคอย่าเพิ่งไปฟังใครทั้งสิ้น ใครจะพูดอย่างไรเป็นเรื่องของคนนั้น แต่ไม่ได้ผูกพันอะไรกับพรรค,อย่าขวัญเสียยึดสิ่งถูกต้องสุจริต,เมื่อถามว่าในฐานะที่นายชวนทำงานการเมืองมายาวนานมองว่า จุดยืนของพรรคประชาธิปัตย์ในตอนนี้ควรเป็นอย่างไร นายชวนกล่าวว่า ทั้งนี้จุดยืนของพรรคยืนอยู่ในจุดที่ว่าขอให้ทุกคนไม่เสียขวัญ ขอให้มั่นใจในจุดยืนที่ยึดความสุจริต ตนได้สั่งข้อความทางไลน์บอกกับทุกคนว่าการเมืองสุจริตเป็นเรื่องยาก การที่เราจะชนะการเลือกตั้งในแต่ละเขตเราไม่เคยสบายเลย ต้องทำงานหนัก เนื่องจากเราไม่ได้ใช้ระบบซื้อเสียงหรือโกง จึงต้องมีงานหนัก ขณะเดียวกันการสู้กับคนทุจริตไม่ใช่เรื่องง่าย จึงขอให้ทุกคนมั่นใจในจุดยืนนี้ การที่ต้องเตือนอย่างนี้อาจมีหลายคนต้องหวั่นไหว แต่คนผ่านประสบการณ์มาแล้วก็เชื่อมั่นในความถูกต้อง และความชอบธรรม พรรคผ่านเหตุการณ์มามาก แต่เราไม่อยากเห็นภาพอย่างนี้ขึ้นในปี 62 ผ่านมา 90 ปีไม่ควรมีภาพทุจริตและการซื้อเสียงรุนแรงมากขนาดนี้ ไม่ควรมีการใช้เจ้าหน้าที่ไปคุกคาม แต่ตอนนี้ยังมีอยู่ เรื่องเหล่านี้ต้องได้รับการแก้ไขต่อไป,ตั้ง จุรินทร์ นั่งรักษาการ,ต่อมาเมื่อเวลา 15.45 น. นายอภิสิทธิ์ให้สัมภาษณ์อีกหลังหารือกับ กก.บห.ว่าได้แต่งตั้งให้นายจุรินทร์ ลักษณวิศิษฏ์ รองหัวหน้าพรรค รักษาการหัวหน้าพรรค แล้วจัดการเลือก กก.บห.ชุดใหม่ภายใน 60 วัน การตัดสินใจทางการเมือง นายจุรินทร์และ กก.บห.ที่อยู่คงจะหาเวลาประชุมร่วมกัน เมื่อถามย้ำว่าจะกลับมาเป็นหัวหน้าพรรคในอนาคตอีกหรือไม่ นายอภิสิทธิ์ ตอบว่า ไม่ครับ เมื่อถามว่าพรรคได้รับทาบทามจากพรรคอื่นให้ร่วมจัดตั้งรัฐบาลแล้วหรือไม่ นายอภิสิทธิ์กล่าวว่า เป็นเรื่องปกติที่จะมีการต่อสายโทรศัพท์ไปที่ตัว ส.ส. เรามีระบบของเราอยู่ คือการตัดสินโดย กก.บห.และ ส.ส. แนวทางจะชัดเจนอย่างไร กก.บห.ชุดรักษาการจะประชุมกันเร็วๆนี้ว่าจะตัดสินใจเองหรือให้เป็นหน้าที่ กก.บห.ชุดใหม่ แต่หากเป็น กก.บห.ชุดใหม่จะต้องใช้เวลาเลือกว่าจะไปทางใด,นัดถก กก.บห. 29 มี.ค. ไปทางไหน,จากนั้นเวลา 16.00 น. นายจุรินทร์ ลักษณวิศิษฏ์ รักษาการหัวหน้าพรรคประชาธิปัตย์ เปิดเผยว่า รักษาการคณะกรรมการบริหารพรรคจะนัดประชุมวันที่ 29 มี.ค. เพื่อพิจารณาจัดประชุมใหญ่วิสามัญพรรคเพื่อรับรองงบดุลค่าใช้จ่ายประจำปีและค่าใช้จ่ายในการเลือกตั้งตามที่กฎหมายกำหนด และการจัดงานวันเกิดพรรคครบรอบ 73 ปี วันที่ 6 เม.ย. การเลือก กก.บห.ชุดใหม่ต้องกำหนดวันกันอีกครั้ง ตามข้อบังคับพรรคจะเลือกภายใน 60 วัน ต้องหารือถึงช่วงเวลาที่เหมาะสมอีกครั้ง ส่วนจุดยืนทางการเมืองหรือการถูกทาบทามเข้าร่วมทางการเมือง เมื่อยังไม่มี กห.บห.พรรคชุดใหม่ ชุดรักษาการต้องทำหน้าที่ไปพลางก่อนในทุกเรื่องที่เกี่ยวข้องกับกิจการของพรรค,ไม่ใช่พรรคใหญ่รอคุย กก.บห.–ส.ส.,นายจุรินทร์กล่าวอีกว่า จุดยืนของพรรคประชาธิปัตย์จะเป็นฝ่ายค้านหรือรัฐบาล ยังไม่มีการพิจารณาเรื่องนี้ และยังไม่ได้มีการมอบหมายให้ใครไปเจรจากับพรรคใด ส่วนจะมีพรรคอื่นโทร.มาติดต่อทาบทามหรือไม่ ส่วนตัวยังไม่ได้มีการติดต่อกับใคร ควรทำงานในพรรคให้เรียบร้อยก่อน ตอนนี้เราไม่ใช่พรรคใหญ่ ไม่ได้อยู่ในฐานะเป็นแกนตั้งรัฐบาล เมื่อถามย้ำว่าจุดยืนจะเป็นฝ่ายค้านหรือรัฐบาล นายจุรินทร์ กล่าวว่า เป็นเรื่องการพิจารณาในที่ประชุมร่วมระหว่างคณะกรรมการบริหารพรรคกับ ส.ส.ที่ได้รับการเลือกตั้งมาการนับคะแนนเพิ่งผ่านพ้นไปได้ร้อยละ 95 ครบถ้วน ตัวเลขอาจเปลี่ยนแปลงไปได้อีก ต้องรอให้ กกต.ประกาศผลอย่างเป็นทางการ,อย่าขวัญเสียยึดสิ่งถูกต้องสุจริต,เมื่อถามว่าในฐานะที่นายชวนทำงานการเมืองมายาวนานมองว่า จุดยืนของพรรคประชาธิปัตย์ในตอนนี้ควรเป็นอย่างไร นายชวนกล่าวว่า ทั้งนี้จุดยืนของพรรคยืนอยู่ในจุดที่ว่าขอให้ทุกคนไม่เสียขวัญ ขอให้มั่นใจในจุดยืนที่ยึดความสุจริต ตนได้สั่งข้อความทางไลน์บอกกับทุกคนว่าการเมืองสุจริตเป็นเรื่องยาก การที่เราจะชนะการเลือกตั้งในแต่ละเขตเราไม่เคยสบายเลย ต้องทำงานหนัก เนื่องจากเราไม่ได้ใช้ระบบซื้อเสียงหรือโกง จึงต้องมีงานหนัก ขณะเดียวกันการสู้กับคนทุจริตไม่ใช่เรื่องง่าย จึงขอให้ทุกคนมั่นใจในจุดยืนนี้ การที่ต้องเตือนอย่างนี้อาจมีหลายคนต้องหวั่นไหว แต่คนผ่านประสบการณ์มาแล้วก็เชื่อมั่นในความถูกต้อง และความชอบธรรม พรรคผ่านเหตุการณ์มามาก แต่เราไม่อยากเห็นภาพอย่างนี้ขึ้นในปี 62 ผ่านมา 90 ปีไม่ควรมีภาพทุจริตและการซื้อเสียงรุนแรงมากขนาดนี้ ไม่ควรมีการใช้เจ้าหน้าที่ไปคุกคาม แต่ตอนนี้ยังมีอยู่ เรื่องเหล่านี้ต้องได้รับการแก้ไขต่อไป,ตั้ง จุรินทร์ นั่งรักษาการ,ต่อมาเมื่อเวลา 15.45 น. นายอภิสิทธิ์ให้สัมภาษณ์อีกหลังหารือกับ กก.บห.ว่าได้แต่งตั้งให้นายจุรินทร์ ลักษณวิศิษฏ์ รองหัวหน้าพรรค รักษาการหัวหน้าพรรค แล้วจัดการเลือก กก.บห.ชุดใหม่ภายใน 60 วัน การตัดสินใจทางการเมือง นายจุรินทร์และ กก.บห.ที่อยู่คงจะหาเวลาประชุมร่วมกัน เมื่อถามย้ำว่าจะกลับมาเป็นหัวหน้าพรรคในอนาคตอีกหรือไม่ นายอภิสิทธิ์ ตอบว่า ไม่ครับ เมื่อถามว่าพรรคได้รับทาบทามจากพรรคอื่นให้ร่วมจัดตั้งรัฐบาลแล้วหรือไม่ นายอภิสิทธิ์กล่าวว่า เป็นเรื่องปกติที่จะมีการต่อสายโทรศัพท์ไปที่ตัว ส.ส. เรามีระบบของเราอยู่ คือการตัดสินโดย กก.บห.และ ส.ส. แนวทางจะชัดเจนอย่างไร กก.บห.ชุดรักษาการจะประชุมกันเร็วๆนี้ว่าจะตัดสินใจเองหรือให้เป็นหน้าที่ กก.บห.ชุดใหม่ แต่หากเป็น กก.บห.ชุดใหม่จะต้องใช้เวลาเลือกว่าจะไปทางใด,นัดถก กก.บห. 29 มี.ค. ไปทางไหน,จากนั้นเวลา 16.00 น. นายจุรินทร์ ลักษณวิศิษฏ์ รักษาการหัวหน้าพรรคประชาธิปัตย์ เปิดเผยว่า รักษาการคณะกรรมการบริหารพรรคจะนัดประชุมวันที่ 29 มี.ค. เพื่อพิจารณาจัดประชุมใหญ่วิสามัญพรรคเพื่อรับรองงบดุลค่าใช้จ่ายประจำปีและค่าใช้จ่ายในการเลือกตั้งตามที่กฎหมายกำหนด และการจัดงานวันเกิดพรรคครบรอบ 73 ปี วันที่ 6 เม.ย. การเลือก กก.บห.ชุดใหม่ต้องกำหนดวันกันอีกครั้ง ตามข้อบังคับพรรคจะเลือกภายใน 60 วัน ต้องหารือถึงช่วงเวลาที่เหมาะสมอีกครั้ง ส่วนจุดยืนทางการเมืองหรือการถูกทาบทามเข้าร่วมทางการเมือง เมื่อยังไม่มี กห.บห.พรรคชุดใหม่ ชุดรักษาการต้องทำหน้าที่ไปพลางก่อนในทุกเรื่องที่เกี่ยวข้องกับกิจการของพรรค,ไม่ใช่พรรคใหญ่รอคุย กก.บห.–ส.ส.,นายจุรินทร์กล่าวอีกว่า จุดยืนของพรรคประชาธิปัตย์จะเป็นฝ่ายค้านหรือรัฐบาล ยังไม่มีการพิจารณาเรื่องนี้ และยังไม่ได้มีการมอบหมายให้ใครไปเจรจากับพรรคใด ส่วนจะมีพรรคอื่นโทร.มาติดต่อทาบทามหรือไม่ ส่วนตัวยังไม่ได้มีการติดต่อกับใคร ควรทำงานในพรรคให้เรียบร้อยก่อน ตอนนี้เราไม่ใช่พรรคใหญ่ ไม่ได้อยู่ในฐานะเป็นแกนตั้งรัฐบาล เมื่อถามย้ำว่าจุดยืนจะเป็นฝ่ายค้านหรือรัฐบาล นายจุรินทร์ กล่าวว่า เป็นเรื่องการพิจารณาในที่ประชุมร่วมระหว่างคณะกรรมการบริหารพรรคกับ ส.ส.ที่ได้รับการเลือกตั้งมาการนับคะแนนเพิ่งผ่านพ้นไปได้ร้อยละ 95 ครบถ้วน ตัวเลขอาจเปลี่ยนแปลงไปได้อีก ต้องรอให้ กกต.ประกาศผลอย่างเป็นทางการ,พปชร.ดีลแล้วแต่ติดเสียงปริ่มน้ำ,ผู้สื่อข่าวรายงานว่าในที่ประชุมมีรองหัวหน้าพรรคคนหนึ่งรายงานที่ประชุมคณะผู้บริหารพรรคว่ามีตัวแทนพรรค พปชร. อย่างน้อย 3 คน คือนายสมคิด จาตุศรีพิทักษ์ นายสุริยะ จึงรุ่งเรืองกิจและนายสมศักดิ์ เทพสุทิน โทรศัพท์มาทาบทามพรรคประชาธิปัตย์ให้ไปร่วมจัดตั้งรัฐบาล และมีรายงานว่า พล.อ.ประวิตร วงษ์สุวรรณ รองนายกฯได้โทรศัพท์คุยกับนายอภิสิทธิ์แล้ว แต่นายอภิสิทธิ์แจ้งว่ามอบให้นายจุรินทร์รับผิดชอบรักษาการแทนแล้ว ขึ้นอยู่กับการหารือของ กก.บห.รักษาการตัดสินใจ ที่ประชุมได้ดูสูตรตัวเลขการตั้งรัฐบาลของพรรค พปชร.ที่รวมตัวเลข ส.ส.ได้ 250 เสียงเปรียบเทียบกับขั้วพรรคเพื่อไทยและอนาคตใหม่ พบว่ารวมเสียงได้ 243 เสียงขาดเพียง 7 เสียง ทั้งสองขั้วจะมีจำนวน ส.ส.เท่ากัน เป็นเสียงปริ่มน้ำไล่เลี่ยกันจะเกิดปัญหาส่งผลกระทบเสถียรภาพของรัฐบาลในอนาคต จึงตั้งข้อสังเกตนี้ให้ตัวแทนพรรค พปชร. ไปแก้ไขผู้บริหารพรรคประชาธิปัตย์ยังไม่ให้คำตอบว่าจะเข้าร่วมกับพปชร. เพราะเกรงว่าอาจเกิดปัญหางูเห่าส่งผลกระทบต่อเสถียรภาพรัฐบาลในอนาคตแน่,พท.ก็จีบ ปชป.ไปแพ็กเสียงสู้ 250 ส.ว.,ผู้สื่อข่าวรายงานด้วยว่า ขณะเดียวกัน รองหัวหน้าพรรคคนหนึ่งก็ได้รับการติดต่อทาบทามจากตัวแทนพรรคเพื่อไทยเช่นเดียวกัน โดยทางพรรคเพื่อไทย ได้เชิญชวนให้พรรคประชาธิปัตย์ร่วมจับมือกับขั้วเพื่อไทยและพันธมิตรโดยไม่มีเงื่อนไข พรรคประชาธิปัตย์ต้องการอยากได้งานกระทรวงใดก็แล้วแต่จะพิจารณา เพื่อให้ได้เสียง ส.ส.ข้างมากไปสู้กับเสียง 250 ส.ว.ในการโหวตเลือกนายกฯในสภา โดยรองหัวหน้าพรรคคนดังกล่าวก็ยังไม่ได้ตกปากรับปาก แต่ได้รับปากเอาข้อเสนอไปพิจารณา,กรณ์ ปัดข่าว ปชป.จูบปาก พท.แล้ว,เมื่อเวลา 17.30 น. นายกรณ์ จาติกวนิช รองหัวหน้าพรรคประชาธิปัตย์ ได้โพสต์เฟซบุ๊กส่วนตัว (Kron Chatikavanij) ยืนยันไม่มีการร่วมจัดตั้งรัฐบาลกับพรรคเพื่อไทยตามกระแสข่าวลือ โดยระบุว่าช่วงนี้ข่าวปล่อย ข่าวลือจะเยอะนะครับ อย่าไปให้น้ำหนักกับข่าวมาก ส่วนเรื่องการสนับสนุนเพื่อไทย ขอยืนยันว่าในส่วนของผม ใครจะติดต่อหรือไม่ติดต่ออย่างไรก็ตาม คำตอบคือ เป็นไปไม่ได้,เหล่าทัพเกาะติดเข้มหลังเลือกตั้ง,ที่กระทรวงกลาโหม พล.ท.คงชีพ ตันตระวาณิชย์ โฆษกกระทรวงกลาโหม กล่าวว่า พล.อ.ประวิตร วงษ์สุวรรณ รองนายกฯและ รมว.กลาโหมกล่าวถึงการสนับสนุนการเลือกตั้งในห้วงที่ผ่านมาโดยขอบคุณหัวหน้าหน่วยขึ้นตรงกระทรวงกลาโหมและเหล่าทัพที่สนับสนุนการทำงานของ กกต.มีผลให้การเลือกตั้งทั่วไปเรียบร้อย ขอให้ยังคงติดตามสถานการณ์และร่วมกันรักษาบรรยากาศของบ้านเมืองหลังการเลือกตั้งให้เป็นไปด้วยความสงบเรียบร้อย จากนี้ไปสถานการณ์ไม่น่ามีปัญหา ทุกอย่างเข้าสู่กระบวนการประชาธิปไตย การดูแลความเรียบร้อยใช้กฎหมายปกติ ส่วนข้อกังวลว่าจะมีคนไม่พอใจผลคะแนนเลือกตั้งก่อความวุ่นวาย ขออย่าใช้อารมณ์ความรู้สึกอยู่เหนือกฎหมาย สำหรับการประชุม คสช.โดยมี พล.อ.ณัฐพล นาคพาณิชย์ รองเลขาธิการ คสช.เป็นประธาน ได้ขอบคุณหน่วยงานด้านความมั่นคงที่ร่วมกันสร้างสภาวะแวดล้อมที่เอื้ออำนวยต่อการเลือกตั้ง พร้อมดูแลความปลอดภัยและรักษาความสงบเรียบร้อยในภาพรวม จนทำให้การจัดการเลือกตั้งสำเร็จลุล่วงด้วยดี ไม่ปรากฏเหตุอันใดที่ส่งผลกระทบต่อการเลือกตั้ง,ศรีสุวรรณ ร้องฟัน ธนาธร อีก,เมื่อเวลา 10.30 น. ที่สำนักงาน กกต. นายศรีสุวรรณ จรรยา เลขาธิการสมาคมองค์การพิทักษ์รัฐธรรมนูญไทย ยื่นคำร้องต่อ กกต.ขอให้วินิจฉัยคุณสมบัติของนายธนาธร จึงรุ่งเรืองกิจ หัวหน้าพรรคอนาคตใหม่ อาจเข้าข่ายมีคุณสมบัติไม่เป็นไปตามรัฐธรรมนูญมาตรา 98 (3) ประกอบมาตรา 42 (3) ของ พ.ร.บ.ประกอบรัฐธรรมนูญว่าด้วยการเลือกตั้ง ถือได้ว่าเป็นบุคคลต้องห้ามมิให้ใช้สิทธิสมัครรับเลือกตั้งเนื่องจากนายธนาธรยื่นหลักฐานต่อ กกต.ปรากฏชื่อในตราสารการโอนหุ้นระหว่างนายธนาธรกับนางสมพร จึงรุ่งเรืองกิจ มารดาที่โอนหุ้นไปตั้งแต่วันที่ 8 ม.ค.62 และรายงานการส่งสำเนาบัญชีผู้ถือหุ้นต่อนายทะเบียนหุ้นส่วนบริษัทกรุงเทพมหานครของบริษัท วี-ลัค มีเดีย จำกัด เมื่อวันที่ 21 มี.ค.แต่ไม่สามารถบอกได้ว่าการโอนหุ้นเกิดขึ้นจริงเมื่อใด และบริษัทได้ทำการจดแจ้งลงไปในสมุดทะเบียนผู้ถือหุ้นเมื่อใด
เพื่อไทยชักธงรบยกเสียง ส.ส.อันดับ 1 ชิงเป็นแกนนำตั้งรัฐบาล ดึงเสียงฝ่ายต้าน คสช.ทาบ ปชป.-ภท.เกิน 300 เสียงงัด 250 ส.ว. ดัน อนุทิน สกัด บิ๊กตู่ สืบทอดอำนาจ ธนาธร-สุดารัตน์ ยอมหลีก
เลือกตั้ง62,ผลเลือกตั้ง,พรรคเพื่อไทย,พรรคพลังประชารัฐ,พรรคภูมิใจไทย,อนุทิน ชาญวีรกูล,ข่าวหน้า1